recursal/SuperWikiNEXT-32B huggingface dataset:
আ্যানী ১৯৮২ ‍সালে র্নির্মিত একটি সঙ্গীত নির্ভর হাস্য রসাত্মক চলচ্চিত্র, নির্মাতা চার্লস ষ্ট্রাউস, মার্টিন চারনিন এবং থমাস মীহান, ১৯৭৭ সালের একই নামের ব্রডওয়ে মিউজিক্যাল নাটকের উপর ভিত্তি করে ছায়াছবিটি তৈরী করেন। মিউজিক্যালটি আবার তৈরী হয়েছিল "লিটল অরফ্যান আ্যানী কমিক স্ট্রিপ "এর উপর ভিত্তি করে, যার নির্মাতা ছিলেন হ্যারল্ড গ্রে, পরিচালক ছিলেন জন হিউষ্টন, লিখেছিলেন ক্যারল সোবিয়েস্কি। ছায়াছবিটির মূখ্য চরিত্রে ছিলেন আলবার্ট ফিনে, ক্যারল বার্নেট, বার্নাডেট পিটারস, জিওফ্রে হোল্ডার, এডওয়ার্ড হারম্যান ও এইনিন কুইয়িন। ছায়াছবিটির কাহিনী ১৯৩৩ এর মহা মন্দার সময়কালের প্রেক্ষাপটে নিউইর্য়ক শহরের আ্যানী নামের এক অনাথকে যুক্তরাষ্ট্রের সবচেয়ে ধনী ব্যক্তি অলিভার ওয়ারবাকস কর্তৃক দত্তক নেওয়াকে কেন্দ্র করে আবর্তিত। নিউ জার্সির মনমাউথ বিশ্ববিদ্যালয়ে ৬ সপ্তাহে চলচ্চিত্রটির মূল চিত্রগ্রহণ সমাপ্ত হয়।
১৯৮২ সালের ২১ মে কলম্বিয়া পিকচার্স ছবিটি মুক্তি দেয়, প্রযোজনায় ছিল রে ষ্টার্কের রাষ্টারস। ৩৫ মিলিয়ন ডলারে তৈরি ছায়াছবিটি ৫৭ মিলিয়ন ডলার আয় করে এবং সমালোচকেরা ছবিটি নিয়ে মিশ্র প্রতিক্রিয়া প্রকাশ করেন। অ্যানী দুইটি একাডেমী পুরস্কারের মনোনয়ন লাভ করে, সেরা নির্মাণ কৌশল এবং সেরা গান ।
**অভিরাম শিব মন্দির** ভারতের পশ্চিমবঙ্গ অঙ্গরাজ্যের বাঁকুড়া জেলার ওন্দা ব্লকের নিকুঞ্জপুর গ্রাম পঞ্চায়েতের অন্তর্গত এল্যাটি মৌজায় অবস্থিত একটি প্রাচীন শিব মন্দির। মল্লরাজ প্রথম রঘুনাথ সিংহ খ্রিস্টিয় সতেরো শতকে এই মন্দির প্রতিষ্ঠা করেন। মন্দিরের গর্ভগৃহে প্রাচীন শিবলিঙ্গ ও বাইরে খোলা আকাশের নীচে হাতি-ঘোড়া রূপে কাল ভৈরব বিরাজমান।
লোকালয়ের বাইরে এই শিব মন্দিরের পরিবেশ খুবই শান্ত-মনোরম। মন্দিরের নিকট কট প্রাচীন আমবৃক্ষের নীচে হনুমানদাস নামক জনৈক সন্ন্যাসীর সমাধিস্থল অবস্থিত।

উৎসব
----

বাংলা বছর শেষে চৈত্র সংক্রান্তি উপলক্ষ্যে এখানে দুদিনগাজন উৎসব অনুষ্ঠিত হয় । গাজনে পাট ভাসান, ধুনো পোড়ানো, ডিগর ভাঙ্গা, প্রণাম সেবা , বাণ ফোঁড়া, আগুন সন্ন্যাস প্রভৃতি আচার পালিত হয় । অতীতে এই গাজন সমাপন হতো চড়ক পূজা র মধ্য দিয়ে, কিন্ত বর্তমানে আর চড়ক অনুষ্ঠিত হয় না ।

এছাড়াও শিবরাত্রি উপলক্ষ্যে এই শিব মন্দিরে মেলা আয়োজিত হয় ।

নিকটস্থ অন্যান্য স্থান
----------------------

এই মন্দিরের সম্মুখে প্রাচীন শ্যামচাঁদ মন্দির অবস্থিত। এছাড়াও নিকটবর্তী অন্যান্য স্থান- চ্যামটা নীলকুঠী, নিকুঞ্জপুর,গোপীনাথপুর,কনকলতা মন্দির, বীরসিংহপুর, হরিহরপুর, তপোবন, সোনাতাপাল প্রভৃতি।

তথ্যসূত্র
---------

বাঁকুড়ার কয়েকটি শিব গাজন।  সুখেন্দু হীরা । এই দেশ...অন্য ভাবনা...অন্য ভুবন। দৈনিক স্টেটসম্যান । ২১শে মার্চ ২০২২ । কলকাতা । পৃষ্ঠা ৬ ।
**শামীমা আলী লিমা**, তিনি **লিমা** নামে চিত্রজগতে খ্যাতি অর্জন করেন। লিমা নব্বই দশকের একজন জনপ্রিয় বাংলাদেশি অভিনেত্রী, প্রথম নায়িকা চরিত্রে সিনেমায় অভিনয় করেন মাত্র ১৪ বছর বয়সে। কমল সরকার পরিচালিত ছবিটির নাম *সুখের আগুন*। তিনি ক্যারিয়ারে মোট ২৫ টি ছবিতে অভিনয় করেছেন।

জীবনী
-----

লিমা ১৯৯৪ সালে সালমান শাহের বিপরীতে *প্রেমযুদ্ধ* চলচ্চিত্রে অভিনয় করেছিলেন। এর পরের বছর সালমান শাহ-লিমা জুটির *কন্যাদান* চলচ্চিত্রটি মুক্তি পায়। নব্বই দশকের শেষদিকে চলচ্চিত্রাঙ্গন থেকে সরে যান লিমা। এরপর তিনি নিউমার্কেট ও মোহাম্মদপুরে বিউটি পার্লার ব্যবসার সাথে যুক্ত হন। বর্তমানে তিনি যুক্তরাষ্ট্রে বসবাস করছেন।

প্রাথমিক জীবন
-------------

বাংলাদেশের নব্বই দশকের জনপ্রিয় অভিনেত্রী লিমা। পারিবারিক নাম শামীমা আলি লিমা। জন্ম ২২ সেপ্টেম্বর ১৯৭৯, কুমিল্লার দাউদকান্দি, বর্তমানে তিতাস থানায়। বেড়ে ওঠা ঢাকায়। তিন বোনের মধ্যে লিমা সবার বড়। লিমার অভিনয় শুরু শৈশব থেকেই। বাবা একজন মুক্তিযোদ্ধা। ১৯৭১ সালে যুদ্ধের পর ঢাকায় ব্যবসা শুরু করেন। মোহর আলী ছিলেন শিল্পমনস্ক। মোহাম্মদপুরে থাকতেই ‘কুট্টি ভাই’ নামে একজনের সঙ্গে মোহর আলীর পরিচয় হয়। তিনি বাংলাদেশ টেলিভিশনের প্রকৌশলী ছিলেন। তিনিই লিমাকে দেখে বিটিভির অঙ্কুর অনুষ্ঠানে যোগ দিতে বলেন। অঙ্কুরের মধ্যমেই লিমার অভিনয়ের শুরু। তখন লিমার বয়স ৯ বছর। লিমা ক্রমেই অভিনয়, নাচ, গানে ভালো করতে থাকেন। এরপর যুক্ত হন সিনেমায়। মাত্র ৮ বছরের অভিনয়জীবনে ২৫টি সিনেমায় অভিনয় করেন। ১৯৯৮ সালের পর সিনেমা জীবনে ইতি টানেন। অভিনয় ছাড়ার পর লিমা মোহাম্মদপুরে বিউটি পারলারের ব্যবসার সঙ্গে যুক্ত হন।

চলচ্চিত্র
---------

* সুখের আগুন
* সতী কমলা
* প্রেমগীত
* হাবিলদার
* প্রেমযুদ্ধ
* কন্যাদান
* গরিবের সংসার
* জজ ব্যারিস্টার
* বাংলার কমান্ডো
* গরিবরাও মানুষ
* ঘরের শত্রু
* নীল সাগরের তীরে
* সতর্ক শয়তান
* দুঃসাহস
* লড়াই
* চাকরানী
* আত্মসাৎ
* হুলিয়া
* আজকের ফয়সালা
* নাগ নাগিনীর প্রেম
* মন ময়ূরী
* অন্যায় অত্যাচার
* ক্ষমতার লড়াই
* ডাকাত
* বাঘা বাঘিনী।

তথ্যসূত্র
---------

1. 1 2  "হারিয়ে যাওয়া নায়িকারা"। *ইত্তেফাক*। ১৪ মার্চ ২০১৯। ১৬ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৯।
2. 1 2 3 4 5 6  "সালমান শাহের নায়িকারা এখন কে কোথায়?"। *জাগোনিউজ২৪.কম*। ৬ সেপ্টেম্বর ২০১৯। সংগ্রহের তারিখ ১৫ সেপ্টেম্বর ২০১৯।
3. ↑  "চলচ্চিত্র"। *কালের কণ্ঠ*। ৮ ফেব্রুয়ারি ২০১৫। সংগ্রহের তারিখ ১৯ সেপ্টেম্বর ২০১৯।
IMEI নম্বর - একটি উদাহরণ
**ইন্টারন্যাশনাল মোবাইল ইকুইপমেন্ট আইডেন্টিটি বা** **আইএমইআই** হল একটি সংখ্যাসূচক শনাক্তকারী, যা সাধারণত  3GPP ও iDEN মোবাইল ফোনের পাশাপাশি কিছু স্যাটেলাইট ফোনের ক্ষেত্রে ইউনিক শনাক্তকারী। এই কোডটি সাধারণত ফোনের ব্যাটারি কম্পার্টমেন্টের ভিতরে প্রিন্ট করা পাওয়া যায়। তবে ডায়ালপ্যাডে এমএমআই সাপ্লিমেন্টারি সার্ভিস কোড \*#06# ডায়াল করে অথবা স্মার্টফোনের অপারেটিং সিস্টেমের সেটিংস মেনুতে প্রবেশ করে বেশিরভাগ ফোনের স্ক্রীনে প্রদর্শিত হতে পারে।

জিএসএম নেটওয়ার্কগুলি বৈধ ডিভাইসগুলি সনাক্ত করতে আইএমইআই নম্বর ব্যবহার করে এবং একটি চুরি হওয়া ফোনের নেটওয়ার্ক অ্যাক্সেস এর দ্বারা করা বন্ধ করতে পারে।উদাহরণস্বরূপ, যদি একটি মোবাইল ফোন চুরি হয়ে যায়, তাহলে মালিক তাদের নেটওয়ার্ক প্রদানকারীকে ফোনটি ব্লকলিস্ট করতে আইএমইআই নম্বর ব্যবহার করতে পারেন৷ এটি সে নেটওয়ার্কে এবং কখনো কখনো অন্য নেটওয়ার্কে ফোনটিকে অকেজো করে দেয়; এমনকি চোর যদি সেই ফোনের সিম কার্ড পরিবর্তন করে তবুও।

সিম কার্ড স্লট বা ইএসআইএম ক্ষমতা ছাড়া ডিভাইসে সাধারণত ইএমইআই কোড থাকে না।  তবে IMEI শুধুমাত্র মোবাইলকে সনাক্ত করে এবং গ্রাহকের সাথে এর কোন বিশেষ সম্পর্ক নেই। ফোনটি ইন্টারন্যাশনাল মোবাইল সাবস্ক্রাইবার আইডেন্টেটি ( IMSI ) নম্বর প্রেরণ করে গ্রাহককে শনাক্ত করে, যে নাম্বারটি একটি সিম কার্ডে সংরক্ষিত থাকে যা, তাত্ত্বিকভাবে যেকোনো হ্যান্ডসেটে স্থানান্তর করা যায় এবং ডুয়াল সিম সক্ষম ফোনে দুটি আইএমইআই নম্বর থাকবে।

তথ্যসূত্র
---------

1. ↑  "3GPP TS 22.016: International Mobile Equipment Identities (IMEI)" (ZIP/DOC; 36 KB)। ২০০৯-১০-০১। সংগ্রহের তারিখ ২০০৯-১২-০৩।
2. ↑  "Phone firms defend security record"। BBC News। জানুয়ারি ৮, ২০০২। সংগ্রহের তারিখ আগস্ট ২৫, ২০১১।
3. ↑  GSM Europe, ""GSME proposals regarding mobile theft and IMEI security""। , 2003-06
4. ↑  "How to activate license when no IMEI available"। ১৯ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৯।
**অভিলাষা মাত্রে** হলেন একজন ভারতীয় পেশাদার কাবাডি খেলোয়াড় এবং ভারতীয় জাতীয় মহিলা কাবাডি দলের প্রাক্তন অধিনায়ক। তিনি ২০১৫ সালে ভারত সরকারের অর্জুন পুরস্কার জিতেছেন। তাঁর অনবদ্য পায়ের কাজের জন্য তাঁকে ভারতের অন্যতম সেরা কাবাডি খেলোয়াড় হিসাবে বিবেচনা করা হয়। তাঁকে আদর করে "কাবাডির রানী" বলা হয়। ইন্‌ছনে ২০১৪ এশিয়ান গেমসে স্বর্ণপদক জয়ী ভারতীয় কাবাডি দলের একজন সদস্য ছিলেন তিনি। এছাড়াও ২০১২ সালে ভারতের পাটনায় অনুষ্ঠিত কাবাডি বিশ্বকাপ জয়ী ভারতীয় দলের সদস্যও ছিলেন তিনি। তিনি আক্রমণ (রেইডার) অবস্থানে খেলেন। বর্তমানে, তিনি নবী মুম্বাই মিউনিসিপ্যাল ​​কর্পোরেশনে স্পোর্টস অফিসার হিসাবে কাজ করছেন।

প্রাথমিক জীবন
-------------

অভিলাশা মুম্বাইয়ের স্বামী মুক্তানন্দ হাই স্কুলে পড়াশোনা করেছেন। তিনি সপ্তম শ্রেণীতে পড়ার সময় চেম্বুর ক্রীড়া কেন্দ্র ক্লাবে খেলা শুরু করেছিলেন। সেই ক্লাবের অনুশীলন মাঠ ছিল তাঁর বিদ্যলয়ের মাঠ। তাঁর ক্লাবের অনেক নামকরা বরিষ্ঠ খেলোয়াড় সেখানে অনুশীলন করতেন, তাই অল্প বয়সেই তাঁর অনেক বড় বড় প্রতিযোগিতা দেখার সুযোগ হয়েছিল। জাতীয় পর্যায়ে একটানা চমৎকার পারদর্শিতার পর, তাঁর প্রতিভা এবং কঠোর পরিশ্রম তাঁকে ২০০৬ সালে শ্রীলঙ্কায় দক্ষিণ এশীয় গেমসের জন্য ভারতীয় দলে জায়গা করে দেয়।
তাঁর বর্তমান ক্লাব চেম্বুর ক্রীড়া কেন্দ্র।

আঘাত এবং প্রত্যাবর্তন
---------------------

১৭ বছর বয়সে ভারতের প্রতিনিধিত্ব করার পর, ২০০৭ এবং ২০০৮ সালে অভিলাষা পরপর চোট পেয়েছিলেন। তাঁর উভয় হাঁটুতেই অস্ত্রোপচারের প্রয়োজন হয়ে পড়েছিল, যেজন্য তিনি বেশ কিছুদিনের জন্য কাবাডি থেকে দূরে সরে গিয়েছিলেন। তবে তিনি ২০১০ সালে একটি দুর্দান্ত প্রত্যাবর্তন করেন এবং ডোম্বিভলিতে ৫৭তম সিনিয়র জাতীয় কাবাডি চ্যাম্পিয়নশিপে স্বর্ণপদক জেতেন। তিনি উড়ুপির ৫৮তম সিনিয়র জাতীয় কাবাডি চ্যাম্পিয়নশিপে টুর্নামেন্টের সেরা খেলোয়াড় হিসেবে পুরস্কৃত হন। অভিলাষা স্মৃতি রোমন্থন করে বলেন, "দ্বিতীয় আঘাতের পর আমি সব আশা হারিয়ে ফেলেছিলাম। আমি ভেবেছিলাম আমার কাবাডি খেলোয়াড় জীবন শেষ হয়ে গেল। কিন্তু আমি ২০১০ সালে প্রত্যাবর্তন করেছি এবং নিজেকে ভুল প্রমাণ করেছি।" তিনি প্রত্যাবর্তনের পর পাঁচটি বড় আন্তর্জাতিক প্রতিযোগিতায় খেলেছেন।

ব্যক্তিগত জীবন
--------------

২০২০ সালে তিনি রাহুল পাতিলকে বিবাহ করেছেন।

পুরস্কার
--------

২০১৫ সালে তিনি ভারত সরকার কর্তৃক অর্জুন পুরস্কারে ভূষিত হয়েছেন। ২০১৭ সালে মহারাষ্ট্র সরকার তাঁকে শিব ছত্রপতি ক্রীড়া পুরস্কারে ভূষিত করে।

তথ্যসূত্র
---------

1. ↑  "Who is kabaddi queen?"। সংগ্রহের তারিখ ৩ ফেব্রুয়ারি ২০২২।
2. 1 2 3 4  "Abhilasha Mhatre"। সংগ্রহের তারিখ ৩০ মার্চ ২০২২।
3. ↑  Desk। ""I want people to remember me as Abhilasha Mhatre" - Financial Samachar"। *www.financialsamachar.com*। ১৬ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৮।
4. ↑  "Meet the NMMC Sports Officer whose journey of grit and gumption helped her win the prestigious Arjuna Award"। *dnaindia.com*। ২২ অক্টোবর ২০১৫। ৫ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৮।
5. ↑  ""प्रदीर्घ प्रतीक्षेनंतर स्वप्नपूर्तीचा आनंद": 'अभिलाषा म्हात्रे'"। *mahasports.co.in*। ২০১৮-০৩-১৫ তারিখে মূল থেকে আর্কাইভ করা। সংগ্রহের তারিখ ২০১৮-০৩-১৫।
**কুমারপাল** পাল রাজবংশের ষোড়শতম রাজা। ১১৩০ খ্রিষ্টাব্দে পাল রাজবংশের পঞ্চদশতম রাজা রামপাল (১০৭৭-১১৩০ খ্রিষ্টাব্দ)-বার্ধক্যজনীত কারণে সিংহাসন ত্যাগ করেন। এরপর, তাঁর পুত্র কুমারপাল রাজত্ব লাভ করেন। উল্লেখ্য, রামপালের আরও দুই পুত্র রাজ্যপাল ও ভিত্যপালের কথা জানা যায়। কিন্তু তাদের কোনো কার্যকলাপ সম্পর্কে রামচরিতে কোনো ইঙ্গিত পাওয়া যায় না।

কুমারপালের রাজত্বকালে দক্ষিণবঙ্গে বিদ্রোহ হয়। এই বিদ্রোহ তিনি দমন করতে সক্ষম হন। এরপর কামরূপের তিমগাদেব বিদ্রোহ করে। কুমারপাল তাঁর প্রধাম অমাত্য বৈদ্যদেবকে এই বিদ্রোহ দমনের জন্য পাঠান। বৈদ্যদেব এই বিদ্রোহ দমন করে, কামরূপের রাজা হন। এ ছাড়া বিভিন্ন অঞ্চলে বিদ্রোহ মাথা চাড়া উঠতে থাকে। ফলে পাল সাম্রাজ্য ক্রমে ক্রমে দুর্বল হতে থাকে। এই সুযোগে কলিঙ্গের রাজা অনন্তবর্মণ চোড়গঙ্গ পাল-সাম্রাজ্য আক্রমণ করে এবং হুগলী জেলার বিস্তীর্ণ অঞ্চল দখল করে নেয়। অন্যদিকে গাহড়বাল-রাজ গোবিন্দচন্দ্র মগধ আক্রমণ করে পাটনা পর্যন্ত অগ্রসর হয়। এই অবস্থায় কুমারপাল ১১৪০ খ্রিষ্টাব্দে মৃত্যুবরণ করেন। তাঁর মৃত্যুর পর সিংহাসনে বসেন তাঁর পুত্র গোপাল।

তথ্যসূত্র
---------

1. ↑  বাংলাদেশের ইতিহাস/রমেশচন্দ্র মজুমদার।
2. ↑  ভারতের ইতিহাস । অতুলচন্দ্র রায়, প্রণবকুমার চট্টোপাধ্যায়।
জুবিন নটিয়াল (জন্ম 14 জুন 1989) একজন ভারতীয় প্লেব্যাক গায়ক এবং অভিনয়শিল্পী। তিনি বজরঙ্গি ভাইজানের "জিন্দেগি কুছ তো বাতা (রিপ্রাইজ)" গানের জন্য 8 তম মির্চি মিউজিক অ্যাওয়ার্ডে বর্ষসেরা আসন্ন পুরুষ কণ্ঠশিল্পী পুরস্কৃত হন। এছাড়াও তিনি জি বিজনেস অ্যাওয়ার্ডসে রাইজিং মিউজিক্যাল স্টার অ্যাওয়ার্ড (2015) জিতেছেন। 2022 সালে তিনি IIFA প্লেব্যাক সিঙ্গার অফ দ ইয়ার মেল পুরস্কার পেয়েছেন। এরপর থেকে তিনি বিভিন্ন ভারতীয় ভাষায় চলচ্চিত্রের জন্য গান রেকর্ড করেছেন, প্রধানত হিন্দি, এবং নিজেকে ভারতের অন্যতম প্রধান গায়ক হিসেবে প্রতিষ্ঠিত করেছেন।

জুবিন নটিয়াল একজন ভারতীয় গায়ক, অভিনয়শিল্পী , ইন্ডি-পপ এবং প্লেব্যাক গায়ক।  ২০১৪ সালে বলিউড চলচ্চিত্র 'এক মুলাকাত নাফি কে সাথ' -এ গানের মাধ্যমে তার অভিষেক হয়।

জীবনবৃত্তান্ত
-------------

জুবিন নটিয়াল 14 জুন 1989 সালে দেরাদুনের একটি ব্রাহ্মণ পরিবারে জন্মগ্রহণ করেন। তার বাবা রাম শরণ নটিয়াল, উত্তরাখণ্ডের একজন ব্যবসায়ী এবং রাজনীতিবিদ এবং তার মা, নীনা নটিয়াল একজন ব্যবসায়ী এবং গৃহিণী। তার ছোট বন্ধুর নাম অভয় শঙ্কর। গানের প্রতি বাবার ভালোবাসা পেয়ে তিনি চার বছর বয়সে সঙ্গীতের প্রতি ঝোঁক দেখিয়েছিলেন। তিনি দেরাদুনের সেন্ট জোসেফ একাডেমি থেকে অষ্টম শ্রেণী পর্যন্ত স্কুলে পড়াশোনা করেন। তারপরে, তিনি দেরাদুনের ওয়েলহাম বয়েজ স্কুলে তার স্কুলের পড়াশোনা চালিয়ে যান, যেখানে তিনি আনুষ্ঠানিকভাবে একটি বিষয় হিসাবে সঙ্গীত অধ্যয়ন করেন এবং শাস্ত্রীয় সঙ্গীতে একটি ভিত্তি তৈরি করেন। তিনি গিটার, পিয়ানো, হারমোনিয়াম এবং ড্রামের মতো যন্ত্র বাজানোও শিখেছিলেন। 18 বছর বয়সে, জুবিন তার নিজ শহর দেরাদুনে একজন গায়ক হিসেবে সুপরিচিত ছিলেন। তিনি অনেক ইভেন্টে লাইভ পারফর্ম করেছেন এবং বিভিন্ন দাতব্য সংস্থাকে তার সমর্থন দিয়েছেন । 

স্কুলের পড়া শেষ করার পর, তিনি 2007 সালে মুম্বাই চলে যান এবং মিথিবাই কলেজে যোগ দেন। তিনি সঙ্গীতের প্রশিক্ষণ এবং ভারতীয় চলচ্চিত্রের সঙ্গীত দৃশ্যকল্প অন্বেষণ অব্যাহত রাখেন। এক সময় এ.আর. রহমান তার কণ্ঠের গুণমানের প্রশংসা করেছিলেন এবং পরামর্শ দিয়েছিলেন যে তিনি ভারতীয় সঙ্গীত শিল্পে প্রবেশের আগে আরও কয়েক বছর তার কণ্ঠের উপর কাজ চালিয়ে যেতে এবং অন্বেষণ চালিয়ে যান। রহমানের পরামর্শ গ্রহণ করে, নটিয়াল তার নিজ শহরে ফিরে আসেন এবং তার স্কুল শিক্ষিকা মিসেস বন্দনা শ্রীবাস্তবের অধীনে প্রশিক্ষণ নিতে থাকেন। তিনি তার গুরু মিস্টার সামন্তের কাছ থেকে হিন্দুস্তানি শাস্ত্রীয় সঙ্গীতে অতিরিক্ত সঙ্গীত শিক্ষা গ্রহণ করেন। তিনি চার বছর সঙ্গীতে তার দক্ষতাকে উপযুক্ত করতে, বিভিন্ন সঙ্গীতজ্ঞদের সাথে ভ্রমণ এবং বাজানোয় কাটিয়েছেন এবং ছান্নুলাল মিশ্রের কাছ থেকে হালকা শাস্ত্রীয় শিখতে বেনারসে ভ্রমণ করেছেন। তিনি চেন্নাইয়ের একটি সঙ্গীত একাডেমিতে পাশ্চাত্য সঙ্গীতের প্রশিক্ষণও নিয়েছিলেন যেখানে তিনি প্রবীণ গিটারিস্ট প্রসন্নের অধীনে অধ্যয়নের সুযোগ পেয়েছিলেন।

সংগীত জীবন
----------

তিনি হিন্দি সিনেমায় গান গেয়েছেন। "দ্য হামমা সংগ", "লোক সফর", "হামনাভা মেরে", "সামান্দার মে", "মেরি আশিকি", "চিঠি", "যা হামছে যুদা হো কে", প্রভৃতি তার গান। তিনি অন্যান্য ভাষাতেও গান গেয়েছেন।

তথ্যসূত্র
---------

1. ↑  Trivedi, Tanvi। "Jubin Nautiyal: I will never sing a song with bad lyrics"। *The Times of India*। সংগ্রহের তারিখ ২৫ অক্টোবর ২০১৮।
2. ↑  Amann Khuranaa (১৪ জুলাই ২০১৫)। "Jubin Nautiyal: Singing for 'Bajrangi Bhaijaan' is a dream come true"। *The Times Of India*। সংগ্রহের তারিখ ২৫ অক্টোবর ২০১৮।
3. ↑  "Jubin Nautiyal Songs, Album"। *LyricsTUBEs - lyrics portal*।
পক্ষীরাজ মণ্ডলে তারাটির অবস্থান
**আইকে পেগাসি** (ইংরেজি ভাষায়: IK Pegasi) পরীক্ষা মণ্ডলের (পক্ষীরাজ) একটি যুগল তারা ব্যবস্থা। এর অন্য নাম **এইচআর ৮২১০**। সৌর জগৎ থেকে ১৫০ আলোকবর্ষ দূরে অবস্থিত এই তারা ব্যবস্থা পৃথিবীর আকাশে খালি চোখেই দেখা যায়।

এই তারা ব্যবস্থার প্রাথমিক তারাটি (আইকে পেগাসি এ) এ-শ্রেণীর প্রধান ধারার তারা। উজ্জ্বলতায় সামান্য স্পন্দন লক্ষ্য করা যায়। এ কারণে একে বিষম তারার সাথে শ্রেণীকরণ করা যায়। একে ডেল্টা স্কুটি বিষম তারা শ্রেণীর অন্তর্ভুক্ত করা হয়। ঔজ্জ্বল পরিবর্তন পর্যায়ক্রমিকভাবে ঘটে, প্রতি দিন ২২.৯ বার একই ঔজ্জ্বল্য ফিরে ফিরে আসে।  সঙ্গী তারাটির নাম আইকে পেগাসি বি, এটা অতীবৃহৎ শ্বেত বামন তারা। অর্থাৎ এটা প্রধান তারা পেরিয়ে গেছে এবং বর্তমানে নিউক্লীয় সংযোজন বিক্রিয়ার মাধ্যমে কোন শক্তি উৎপাদন করছে না। এই তারা দুটি একে অন্যের চারদিকে প্রতি ২১.৭ দিনে একবার আবর্তন করে। এদের মধ্যে গড় দূরত্ব থাকে প্রায় ৩১ মিলিয়ন কিলোমিটার বা ১৯ মিলিয়ন মাইল (.২১ জ্যোতির্বিজ্ঞান একক)। এটা সূর্য থেকে বুধ গ্রহের দূরত্বের চেয়েও কম।

আইকে পেগাসি বি আমাদের জানামতে পৃথিবীর সবচেয়ে নিকটবর্তী "অতিনবতারা পূর্বপুরুষ" প্রার্থী। প্রাথমিক তারাটি যখন লোহিত দানব হয়ে প্রসারিক হতে শুরু করবে, ধারণা করা হচ্ছে তখন শ্বেত বামন তা থেকে বিবৃদ্ধির মাধ্যমে পদার্থ নিয়ে নেবে। প্রসরমান গ্যাসীয় তারাটি থেকে এই বিবৃদ্ধি ঘটবে। এভাবে শ্বেত বামনের ভর বাড়তে থাকবে, চন্দ্রশেখর সীমা তথা সূর্যের ভরের ১.৪৪ গুণ অতিক্রম করা মাত্র বিস্ফোরণের মাধ্যমে প্রথম ধরনের অতিনবতারা গঠিত হবে।

তথ্যসূত্র
---------

1. ↑  Wonnacott, D.; Kellett, B. J.; Smalley, B.; Lloyd, C. (১৯৯৪), "Pulsational Activity on Ik-Pegasi", *Monthly Notices of the Royal Astronomical Society*, **267** (4): 1045–1052, ডিওআই:10.1093/mnras/267.4.1045 অবাধে প্রবেশযোগ্য, বিবকোড:1994MNRAS.267.1045W উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Wonnacott, D.; Kellett, B. J.; Stickland, D. J. (১৯৯৩), "IK Peg - A nearby, short-period, Sirius-like system", *Monthly Notices of the Royal Astronomical Society*, **262** (2): 277–284, ডিওআই:10.1093/mnras/262.2.277 অবাধে প্রবেশযোগ্য, বিবকোড:1993MNRAS.262..277W উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Davies, Ben (২০০৬)। "Supernova events"। সংগ্রহের তারিখ ২০০৭-০৬-০১।
* "IK Pegasi"। Alcyone। সংগ্রহের তারিখ ২০০৭-০১-১৮।
* Richmond, Michael (এপ্রিল ৮, ২০০৫)। "Will a Nearby Supernova Endanger Life on Earth?"। The Amateur Sky Survey। ২০০৭-০৩-০৬ তারিখে মূল থেকে আর্কাইভ করা। সংগ্রহের তারিখ ২০০৭-০৬-০৭।
* Tzekova, Svetlana Yordanova (২০০৪)। "IK Pegasi (HR 8210)"। ESO (European Organisation for Astronomical Research in the Southern Hemisphere)। ২০১২-০৫-২৬ তারিখে মূল থেকে আর্কাইভ করা। সংগ্রহের তারিখ ২০০৭-০৯-৩০।
**জামিয়া ইসলামিয়া আরাবিয়া দারুল উলুম** খুলনা সিটি কর্পোরেশনের মুসলমান পাড়ায় অবস্থিত একটি কওমি মাদ্রাসা। ১৯৬৭ সালে শামসুল হক ফরিদপুরীর অনুপ্রেরণায় সমাজসেবক আবদুল হাকিম জমাদ্দারের পৃষ্ঠপোষকতায় মাওলানা মুজিবুর রহমান এটি প্রতিষ্ঠা করেন। মাদ্রাসার বর্তমান মহাপরিচালক মুশতাক আহমদ। মাদ্রাসা প্রাঙ্গণে ২২৬ ফুট উচ্চতার মিনার বিশিষ্ট একটি মসজিদ রয়েছে। নাম তালাবওয়ালা জামে মসজিদ।

ইতিহাস
------

এই মাদ্রাসায় ১৯৭৯ সালে দাওরায়ে হাদিস (মাস্টার্স), ২০০০ সালে ইসলামি আইন গবেষণা অনুষদ (ইফতা) এবং তাফসির বিভাগ চালু করা হয়। ২০২১ সাল পর্যন্ত এই মাদ্রাসায় ইসলামি আইনের ওপর উচ্চতর ডিগ্রি অর্জন করেছে প্রায় দেড় হাজার শিক্ষার্থী এবং তাফসির বিভাগ থেকে ডিগ্রি নিয়েছেন প্রায় এক হাজার জন। মাদ্রাসাটি দারুল উলুম দেওবন্দের মূলনীতির আলোকে পরিচালিত হয়। ২০২১ সালের তথ্যানুসারে, এই মাদ্রাসায় ৪৮ জন শিক্ষক এবং ১২০০ জন শিক্ষার্থী রয়েছে।

মাদ্রাসার উল্লেখযোগ্য শিক্ষার্থীদের মধ্যে রয়েছেন: জামিয়া রাহমানিয়া আরাবিয়ার মুফতি মুনসুরুল হক, জামিয়াতুল উলুমিল ইসলামিয়ার অধ্যক্ষ মুফতি মাহমুদুল হাসান, একই মাদ্রাসার শিক্ষাসচিব মাওলানা হুমায়ুন কবির প্রমুখ।

### তালাবওয়ালা জামে মসজিদ

তালাবওয়ালা জামে মসজিদ নামে মাদ্রাসা প্রাঙ্গণে একটি দৃষ্টিনন্দন মসজিদ রয়েছে। সাদা টাইলস দিয়ে তৈরি এই মসজিদের মিনারটি খুলনা বিভাগের সর্বোচ্চ। উচ্চতা ২২৬ ফুট। এটি পর্যটকদের আকর্ষণ করে। মিনার ছাড়াও মসজিদটিতে চারটি গম্বুজ আছে। মাদ্রাসার প্রতিষ্ঠাতা আবদুল হাকিম জমাদ্দারের ছেলে আবদুল জব্বারের উদ্যোগেই এই মসজিদ এবং মিনার নির্মাণ করা হয়েছে। মসজিদের চারপাশে রয়েছে অসংখ্য সুপারি ও নারকেল গাছ। প্রবেশ গেট থেকে শুরু করে মিনার পর্যন্ত ভারত থেকে আনা বড় সাইজের ক্যাক্‌টাস, টবে বিদেশী ঝাউগাছ ও অর্কিড জাতীয় বিভিন্ন গাছ লাগানো হয়েছে। মসজিদের ভেতর আধুনিক ও আন্তর্জাতিক মানের ফিটিংস, লাইট, কাঠের কারুকার্য খচিত কাজ এবং যারা বসে নামাজ পড়েন তাদের জন্য নারকেল ও তাল গাছের গোড়া দিয়ে তৈরি প্রায় ২০টি বসার চেয়ারের ব্যবস্থা করা হয়েছে। দুই হাজার মুসল্লি এখানে নামাজ আদায় করতে পারেন। মসজিদটিতে রমজানে দুই ধরনের তারাবীর নামাজ হয়। ছয় দিনে খতম তারাবীহ এবং ২৭ দিনে খতম তারাবীহ।

আরও দেখুন
---------

* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা

তথ্যসূত্র
---------

1. ↑  হুসাইন, বেলায়েত (১০ মার্চ ২০২১)। "খুলনার ঐতিহ্যবাহী মাদ্রাসা"। *কালের কণ্ঠ*।
2. ↑  গোলাম ছরোয়ার, মুহাম্মদ (নভেম্বর ২০১৩)। *বাংলা ভাষায় ফিকহ চর্চা (১৯৪৭-২০০৬): স্বরূপ ও বৈশিষ্ঠ্য বিচার*। ঢাকা বিশ্ববিদ্যালয়। পৃষ্ঠা ২৬০।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  আলম, মো. মোরশেদ (২০১৪)। *হাদীস শাস্ত্র চর্চায় বাংলাদেশের মুহাদ্দিসগণের অবদান (১৯৭১-২০১২)*। বাংলাদেশ: ইসলামিক স্টাডিজ বিভাগ, ঢাকা বিশ্ববিদ্যালয়। পৃষ্ঠা ২৪০।
4. ↑  "খুলনায় দৃষ্টিনন্দন মিনার ও গেট"। *নয়া দিগন্ত*।
5. ↑  "খুলনায় সর্বোচ্চ মিনারের তালাবওয়ালা মসজিদ"। *বাংলানিউজ২৪.কম*। ৪ জুন ২০১৮।
***অস্ট্রুয়ার ভক্সব্লাট***, পরে এর নাম পরিবর্তন করে ***ডের ক্যাম্পফ*** ('দ্য স্ট্রাগল'), ছিল জার্মান ভাষায় এক সমাজতান্ত্রিক সংবাদপত্র, যা অস্ট্রিয়া-হাঙ্গেরিতে, পরে চেকোস্লোভাকিয়ায়, প্রকাশিত হয়েছিল। এটা সোশ্যাল ডেমোক্রেটিক এসোসিয়েশন একটি সাপ্তাহিক পত্রিকা হিসেবে মোরাভস্কা অস্ত্রাভায় (আজ অস্ত্রাভা জেলা) প্রতিষ্ঠিত হয়েছিল । 

কাগজটি ভার্ল্যাগ উইলহেম নিসনার দ্বারা ছাপা হত ব্রুনে এবং ১৯১৭ থেকে এটা মোরাভস্কা অস্ত্রাভার ভার্ল্যাগ জোসেফ হারম্যান দ্বারা মুদ্রিত হয়।  1919 সালে এটি চেকোস্লোভাক প্রজাতন্ত্রের জার্মান সোশ্যাল ডেমোক্রেটিক ওয়ার্কার্স পার্টির একটি আঞ্চলিক অঙ্গ হয়ে ওঠে। 

১৯২১ সালের মার্চ মাসে এটি একটি দৈনিক পত্রিকায় রূপান্তরিত করা হয়, এর নামকরণ করা হয় *ডের ক্যাম্পফ,* যা বর্তমানে চোরোস্লোভাকিয়া কমিউনিস্ট পার্টির একটি আঞ্চলিক অঙ্গ এবং মোরাভিয়া, সাইলেশিয়া এবং ব্রুনো থেকে ছাপা হয়েছিল। এক বছর পর পত্রিকাটি লিবারেখে চলে যায়। প্রকাশনাটি ১৯২২ সালে বন্ধ হয়েছিল।

তথ্যসূত্র
---------

1. 1 2 3  *Berichte und Forschungen 11/2003*. pp. 50-51
2. 1 2  *Berichte und Forschungen 11/2003*. p. 57
আইখেরনোফ্রেত কেন্দ্রস্তম্ভ
**আইখেরনোফ্রেত কেন্দ্রস্তম্ভ** (বার্লিন জাদুঘর উল্লেখনা ১২০৪) হল একটি গুরুত্বপূর্ণ প্রাচীন মিশরীয় কেন্দ্রস্তম্ভ। এটি মিশরের মধ্য রাজ্যের সমসাময়িক এবং কীভাবে প্রাচীন মিশরীয় দেবতা ওসাইরিসের গুহ্যাচারগুলি অ্যাবিডোসে সম্পন্ন হত তার গোপন বিবরণের জন্য বিখ্যাত। চুনাপাথরে নির্মিত এই কেন্দ্রস্তম্ভটির উচ্চতা ১০০ সেন্টিমিটার। এই কেন্দ্রস্তম্ভে দেখা যায়, ওসাইরিস একটি ডানাযুক্ত সৌর চাকতির তিলায় দাঁড়িয়ে রয়েছেন দ্বাদশ রাজবংশের ফ্যারাও তৃতীয় সেনোওসরেতের দিকে মুখ করে। ওসাইরিসের নিচে চব্বিশটি অনুভূমিক রেখায় কেন্দ্রস্তম্ভের লিপিটি বিন্যস্ত। লিপির নিচে দেখা যায় তৃতীয় সেনোওসরেতের এক কোষাধ্যক্ষ আইখেরনোফ্রেত সপরিবারে একটি উৎসর্গ বেদির সম্মুখে দাঁড়িয়ে রয়েছেন। এই আচারগুলির মাধ্যমে দেবতার রাজপদ, মৃত্যু ও পুনর্জীবনলাভ উদ্যাপন করা হত।

কেন্দ্রস্তম্ভটিতে বর্ণিত হয়েছে কীভাবে আইখেরনোফ্রেতকে রাজার প্রিয় "*পালিত সন্তান*" মনে করা হত এবং ছাব্বিশ বছর বয়সী আইখেরনোফ্রেত কীভাবে "*রাজার সঙ্গী*" হয়েছিলেন। রাজপিতা তথা "'সর্বাগ্রগণ্য পশ্চিমবাসী"' ওসাইরিসের সম্মানে কাজ করার জন্য রাজা তাঁকে অ্যাবিডোসে একটি প্রচারাভিযানে প্রেরণ করেছিলেন।

কেন্দ্রস্তম্ভটিতে কীভাবে চারটি প্রধান ভাগে উৎসব পালিত হত তাও বিবৃত হয়েছে:

* ওয়েপওয়াওয়েতের শোভাযাত্রা ("*পথ উন্মোচনকারী*")। ওয়েপওয়াওয়েতকে এই ক্ষেত্রে বিজয়ী হোরাসের একটি মূর্তপ্রকাশ হিসেবে দেখা হয়। তিনি তাঁর পিতা ওসাইরিসকে সাহায্যের জন্য আবির্ভূত হন। এই আচারগুলির মধ্যে ওসাইরিসের শত্রুদের আহত করার উদ্দেশ্যে বিশেষ কিছু ক্রিয়া সম্পাদিত হত।
* বৃহৎ শোভাযাত্রা। ওসাইরিসের মন্দির ত্যাগ, নেশমেত-ডিঙিতে ওসাইরিসের অন্ত্যেষ্টি প্রক্রিয়ার পুনরাভিনয়।
* হাকের উৎসব ("*যুদ্ধরত হোরাসের রাত্রি*")। হোরাস ও সেতের যুদ্ধের পুনরাভিনয়।
* ওসাইরিসের মন্দিরের উদ্দেশ্যে শোভাযাত্রা। ওসাইরিস মন্দিরে ফিরে এলেন, যা তাঁর পুনর্জীবনলাভ ও মৃত্যুর উপর জয়লাভের প্রতীক।

আরও দেখুন
---------

* ওসাইরিসের অতিকথা
* প্রাচীন মিশরীয় ধর্ম

তথ্যসূত্র
---------

1. ↑  "*The Literature of Ancient Egypt*", William Kelly Simpson, p425-427, Yale University Press, 2003, আইএসবিএন ০-৩০০-০৯৯২০-৭
2. 1 2  "*Ancient Egyptian Literature: The Old and Middle Kingdoms*", Miriam Lichtheim, p123-125, University of California Press, 1975, আইএসবিএন ০-৫২০-০২৮৯৯-৬
3. 1 2  "*Death and Salvation in Ancient Egypt*", p227-229, Jan Assmann, Translated by David Lorton, Cornell University Press, 2005, আইএসবিএন ০-৮০১৪-৪২৪১-৯

বহিঃসংযোগ
---------

* Picture and translation of the stela
**আইজিবিপি, বাংলাদেশ** (ইন্টারন্যাশনাল জিয়োস্ফিয়ার-বায়োস্ফিয়ার প্রোগ্রাম, বাংলাদেশ) হচ্ছে বাংলাদেশে অবস্থিত বহুবিষয়ক গবেষণা সংস্থা যা আন্তর্জাতিক বিজ্ঞান কাউন্সিল, ইউরোপিয়ান কমিশন এবং নেদারল্যান্ডের বৈজ্ঞানিক গবেষণা প্রতিষ্ঠানের সমর্থনে প্রতিষ্ঠিত। ১৯৮৬ সালে আন্তর্জাতিক বিজ্ঞান কাউন্সিল আইজিবিপি প্রতিষ্ঠা করে। স্টকহোমের ১৯৮৭ সালে কার্যক্রম পরিচালনার জন্য স্টকহোমের রয়্যাল সুইডিশ অ্যাকাডেমি অব সাইন্সের কার্যালয়ে এর সচিবালয় স্থাপন করা হয়। ১৯৮৯ সালের জানুয়ারি মাসে বাংলাদেশে বাংলাদেশ বিজ্ঞান একাডেমীর আওতায় আইজিবিপি'র শাখা অফিস প্রতিষ্ঠা করা হয়। আইজিবিপি বাংলাদেশের প্রথম চেয়ারম্যান হিসেবে সাইফউদ-দীন চৌধুরী দায়িত্ব পালন করেন । ১৬ সদস্যের জাতীয় কমিটি বাংলাদেশ শাখার কার্যক্রম পরিচালনা করে। বাংলাদেশ বিজ্ঞান একাডেমী সভাপতি আইজিবিপি বাংলাদেশের চেয়ারম্যান হিসেবে দ্বায়িত্বপালন করেন।

লক্ষ্য ও উদ্দেশ্য
-----------------

পরিবেশের ভৌত, রাসায়নিক এবং জীবজ প্রক্রিয়াসমূহের মধ্যকার পারস্পরিক সম্পর্ক নির্ণয় ও ব্যাখ্যা করা আইজিপির মূল উদ্দেশ্য। সমগ্র বিশ্বের পরিবেশের উপর মানুষের কর্মকাণ্ড কীভাবে এবং কি হারে বিরূপ প্রতিক্রিয়া সৃষ্টি করছে তা নির্ণয় করা এবং এসব সমস্যা সমাধানে দরকারী পদক্ষেপ গ্রহণের পরামর্শ দেওয়া আইজিবিপির অন্যতম উদ্দেশ্য।

কর্মকাণ্ড
---------

বিশ্বের ৭২টি দেশে আইজিবিপি'র আঞ্চলিক শাখা আছে। প্রতিটি শাখার জন্যে একটি করে জাতীয় কমিটি আছে। এসব কমিটির পরামর্শে আইজিবিপি প্রাসঙ্গিক গবেষণা কর্ম পরিচালনা করে। এই দেশভিত্তিক আঞ্চলিক কমিটিগুলো আন্তর্জাতিক গবেষণা প্রচেষ্টার সঙ্গে যুক্ত থাকার পাশাপাশি কেন্দ্রীয় প্রতিষ্ঠানের কার্যক্রম পরিচালনার জন্য অর্থ অনুদান প্রদান করে।

১৯৯০ সালে বাংলাদেশের জাতীয় কমিটির সদস্য সংখ্যা বৃদ্ধি করা হয়। জাতীয় কমিটিটি গবেষণার সুবিধার্থে কয়েকটি বিশেষজ্ঞ দল গঠন করে। সামুদ্রিক বাস্ত্তসংস্থান এবং বায়ুমন্ডলের পারস্পরিক সম্পর্ক, উদ্ভিজ্জ এবং জলবায়ুর পরিবর্তনশীলতা, জৈবভূওরাসায়নিক (বায়োজিওকেমিক্যাল) প্রক্রিয়ার গতিশীলতা বাস্ত্তসংস্থানিক তন্ত্রসমূহের সক্রিয়তা, এবং বাস্ত্ততন্ত্রের উপর মানুষের প্রভাব ইত্যাদি বিষয় নিয়ে এই দল গুলো কাজ করে। বিভিন্ন দেশে গবেষণা কাজ চালানোর জন্যে আইজিবিপি কর্তৃক নির্ধারিত পদ্ধতি ও কাঠামো রয়েছে। বিশ্ব রাজনীতির কোনোপ্রকার প্রভাব আইজিবিপি'র কর্ম ও গবেষণা পরিচালনায় নাই, তবে এই সংস্থা দেশের নীতি নির্ধারণে নির্ভরযোগ্য বৈজ্ঞানিক তথ্য যুগিয়ে সহায়তা প্রদান করে থাকে।

বাংলাদেশ অধিকাংশ সময়ে ভৌগোলিক অবস্থান, ভূপ্রকৃতি এবং অন্যান্য প্রাকৃতিক পরিবেশগত কারণে বিভিন্ন ধরনের দুর্যোগের মুখোমুখি হয়। ফলে সংস্থাটি জটিল বায়ুমন্ডল, ভূ-তাত্ত্বিক গঠনপ্রকৃতি, ভূপ্রাকৃতিক ভূগোল এবং উদ্ভিদ ও প্রাণীর জীবনাচার সংক্রান্ত বিষয়ের উপর গবেষণা পরিচালনায গুরুত্ব দেয় যাতে সংগৃহীত বৈজ্ঞানিক তথ্য খরা, বন্যা,ঘূর্ণিঝড়,জলোচ্ছ্বাস ইত্যাদি প্রতিরোধ ও প্রতিকারে সহায়ক হয়।

তথ্যসূত্র
---------

1. ↑  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "আইজিবিপি, বাংলাদেশ"। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ৯ অক্টোবর ২০১৯।
**অভ্যন্তরীণ দ্বন্দ্ব** হলো ব্যক্তি চরিত্রের মনের মধ্যে ঘটে যাওয়া সংগ্রাম। এখানে ব্যক্তি কোনো জিনিসকে প্রত্যক্ষ করে কিন্তু ঐ জিনিসের পুরোপুরি গভীরে পৌঁছাতে পারে না৷ বাহ্যিক দ্বন্দ্বের বিপরীতে, যেখানে একটি চরিত্র নিজের কিছু শক্তিকে আঁকড়ে ধরছে, যেমন যুদ্ধ বা একটি সাইকেল ভেঙে যাওয়া, বা রাস্তার বাধা অতিক্রম করতে না পারা। অভ্যন্তরীণ দ্বন্দ্ব দ্বারা সৃষ্ট দ্বিধা সাধারণত কিছু নৈতিক বা মানসিক প্রশ্নের সৃষ্টি করে। অভ্যন্তরীণ দ্বন্দ্বের সূচকগুলি একটি চরিত্রকে দ্বিধা বা স্ব-উদ্দেশ্যমূলক প্রশ্ন যেমন "আমি কি ভুল করেছি?" দিকে ঠেলে দেয়।   ] অভ্যন্তরীণ দ্বন্দ্ব সিদ্ধান্ত গ্রহণে সমস্যা সৃষ্টি করতে পারে।

"অভ্যন্তরীণ দ্বন্দ্ব" শব্দটি গৃহযুদ্ধের মতো একটি জাতির মধ্যে সংগঠিত সামরিক সংঘাতকে বর্ণনা করতেও ব্যাপকভাবে ব্যবহৃত হয়।  গৃহযুদ্ধ হলো একটি ঘরোয়া দ্বন্দ্ব যা রাজনৈতিক, অর্থনৈতিক বা ধর্মীয় কারণে হতে পারে।

আরও দেখুন
---------

তথ্যসূত্র
---------

1. ↑  Rector, Melissa। "Conflict in Literature"। ২০০৮-১২-০২ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৩।
2. ↑  THE [ United Nations] SECURITY COUNCIL, PEACEKEEPING AND INTERNAL CONFLICT AFTER THE COLD WAR, MATS R. BERDAL. Example of "internal conflict" for a civil war.

মন্তব্য
-------

Chopin, K. & Correll, G. (2011)। এক ঘণ্টার গল্প এবং অন্যান্য গল্প। ভালো কালি। হেকার, এল. (1993)। চুরি করা পার্টি এবং নারীদের গল্পের সংকলন। কেমব্রিজ বিশ্ববিদ্যালয়। চাপুন। "সাহিত্যে অভ্যন্তরীণ দ্বন্দ্বের উদাহরণ"। উদাহরণ। আপনার অভিধান। Com, 2021,  । লেসিং, ডি. (2013)। সুড়ঙ্গের মধ্য দিয়ে।
**অ্যান্ডারনাখ দাবা** এক ভিন্ন ধরনের দাবা খেলা বিশেষ।

ইতিহাস
------

এই দাবার নাম জার্মানীর অ্যান্ডারনাখ শহরের নামানুসারে দেওয়া হয়েছে। এই শহরে ভিন্ন ধরনের দাবাপ্রেমীরা প্রতি বছর মিলিত হন। ১৯৯৩ খ্রিষ্টাব্দের এই রকম এক সভায় এক দাবার সমস্যার প্রতিযোগিতায় অ্যান্ডারনাখ দাবাকে সামনে আনা হয়।

নিয়ম
-----

 **মিশেল সাইল্লড**  
*অ্যান্ডারনাখ*, ১৯৯৩

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 | a8 কালো নৌকা
b8 কালো ঘোড়া
c8 কালো গজ
d8 কালো মন্ত্রী
e8 কালো রাজা
f8 কালো গজ
g8 কালো ঘোড়া
h8 কালো নৌকা
a7 কালো বোড়ে
b7 কালো বোড়ে
c7 কালো বোড়ে
e7 কালো বোড়ে
f7 কালো বোড়ে
g7 কালো বোড়ে
h7 কালো বোড়ে
a2 সাদা বোড়ে
b2 সাদা বোড়ে
c2 সাদা বোড়ে
d2 সাদা বোড়ে
e2 সাদা বোড়ে
f2 সাদা বোড়ে
g2 সাদা বোড়ে
h2 সাদা বোড়ে
a1 সাদা নৌকা
b1 সাদা ঘোড়া
c1 সাদা গজ
d1 সাদা মন্ত্রী
e1 সাদা রাজা
f1 সাদা গজ
h1 সাদা নৌকা
 | 8 |
| 7 | 7 |
| 6 | 6 |
| 5 | 5 |
| 4 | 4 |
| 3 | 3 |
| 2 | 2 |
| 1 | 1 |
|  | a | b | c | d | e | f | g | h |  |

 অ্যান্ডারনাখ দাবার সমস্যার তিন দানে সমাধান 

অ্যান্ডারনাখ দাবায় সাধারণ দাবার সমস্ত নিয়ম প্রযোজ্য। এছাড়া একটি বিশেষ নিয়ম আছে। এই দাবায় কোন গুটি বিপক্ষের গুটিকে উচ্ছেদ করলে বিপক্ষের রং ধারণ করে। কিন্তু রাজা যদি বিপক্ষের কোন গুটিকে উচ্ছেদ করে, তখন তার রং পরিবর্তন হয় না।  যে দানে বিপক্ষের কোন গুটিকে উচ্ছেদ হয় না, সেই দান সাধারণ দাবার নিয়ম মেনে চলে। বোড়ের উত্তরণ হলে রং পরিবর্তন না হলেও অষ্টম সারিতে থাকা বিপক্ষের কোন গুটি উচ্ছেদ করে বোড়ের উত্তরণ হলে উত্তরণের পর নতুন গুটির রং পরিবর্তন হয়।

একটি অ্যান্ডারনাখ দাবার সমস্যা
------------------------------

পাশে দেখানো চিত্র অ্যান্ডারনাখ দাবার সমস্যার একটি উদহারণ। এই সমস্যার উদ্দেশ্য তিন দানে সমাধান করে চিত্রে প্রদর্শিত অবস্থানে পৌছনো। সমস্যাটির সমাধান হল-

**১**. Nf3 Nc6
**২**. Ne5 Nxe5 (কালো ঘোড়া e5 ঘরে থাকা সাদা ঘোড়াকে উচ্ছেদ করে নিজেই সাদা ঘোড়াতে পরিণত হয়।)
**৩**. Nxd7 Nb8 (e5 ঘরে থাকা সাদা ঘোড়া d7 ঘরে থাকা কালো বোড়েকে উচ্ছেদ করে আবার কালো ঘোড়াতে পরিণত হয়। সেই কালো ঘোড়া ফাঁকা b8 ঘরে স্থান দখল করে। সমস্যার সমাধান হয়।

তথ্যসূত্র
---------

1. ↑  Andernach Chess by Joost de Heer and Otto Janko

বহিঃসংযোগ
---------

* A selection of Andernach problems
**অভ্যন্তরীণ শক্তি** বলতে কোন বস্তুর কণিকাসমূহের (অণু, পরমাণু) স্পন্দন গতি, আবর্তন গতি, রৈখিক গতি এবং এদের মধ্যে ক্রিয়াশীল বিভিন্ন প্রকার বলের দরুন উদ্ভূত সৃষ্ট মোট যে শক্তি বস্তুর মধ্যে নিহিত থাকে এবং যে শক্তিকে কাজে ও অন্যান্য শক্তিতে রুপান্তরিত করা যায় তাকে বোঝায়।

অভ্যন্তরীণ শক্তি বনাম তাপমাত্রার গ্রাফচিত্র

অভ্যন্তরীণ শক্তির পরিবর্তন
--------------------------

বাস্তবে কোন বস্তুর অভ্যন্তরীণ শক্তির পরিমাপ অপেক্ষা অভ্যন্তরীণ শক্তির পরিবর্তনের পরিমাপ বেশি কঠিন। কোন বস্তুতে প্রদত্ত যে পরিমাণ তাপ বস্তুর মধ্যে নিহিত থেকে বস্তুর তাপমাত্রার পরিবর্তন ঘটায়, সে পরিমাণ তাপশক্তিকে ঐ বস্তুর অন্তঃস্থ বা অভ্যন্তরীণ শক্তির পরিবর্তন বলে। অভ্যন্তরীণ শক্তির পরিবর্তনকে Δ*U* দ্বারা প্রকাশ করা হয়।

{\displaystyle \Delta U=Q+W\_{\mathrm {pressure-volume} }+W\_{\mathrm {isochoric} }\,\,\,\,\,\,\,\,\,\,\,\,\,\,\,\,\,\,\,\,\,\,\,\,\,\,\,\,\,\,\,\,\,\,\,\,\,\mathrm {(closed\,\,system,\,\,no\,\,transfer\,\,of\,\,matter)} .}
{\displaystyle \Delta U=Q+W\_{\mathrm {pressure-volume} }+W\_{\mathrm {isochoric} }+\Delta U\_{\mathrm {matter} }}
{\displaystyle \mathrm {(separate\,\,pathway\,\,for\,\,matter\,\,transfer\,\,from\,\,heat\,\,and\,\,work\,\,transfer\,\,pathways)} .}

তথ্যসূত্র
---------

1. ↑  Born, M. (1949), Appendix 8, pp. 146–149.

* ড. শাহজাহান তপন, মুহাম্মদ আজিজ হাসান, ড. রানা চৌধুরী (২০০৯), উচ্চ মাধ্যমিক পদার্থবিজ্ঞানঃ হাসানা বুক হাউস, ঢাকা।


|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি

 |
অস্ট্রেলিয়ার প্রথম মহিলা রাজনৈতিক প্রার্থী, দক্ষিণ অস্ট্রেলীয় ভোটাধিকারী ক্যাথরিন হেলেন স্পেন্স (১৮২৫-১৯১০)। দক্ষিণ অস্ট্রেলিয়ার মহিলারা ১৮৯৪ সালে সংসদীয় ভোটে জয়ী হন ও স্পেন্স ১৮৯৭ সালে পদের জন্য দাঁড়িয়েছিলেন
 এডিথ কোওয়ান (১৮৬১-১৯৩২) ১৯২১ সালে পশ্চিম অস্ট্রেলীয় আইনসভায় নির্বাচিত হন ও অস্ট্রেলিয়ার কোনো সংসদে নির্বাচিত প্রথম মহিলা ছিলেন
**অস্ট্রেলিয়ায় নারীদের ভোটাধিকার** ছিল অস্ট্রেলীয় গণতন্ত্রের প্রথম দিকের অর্জনগুলোর একটি। ১৮৪০-এর দশক থেকে ১৮৯০-এর দশক পর্যন্ত অস্ট্রেলীয় উপনিবেশগুলিতে পুরুষ ভোটাধিকারের প্রগতিশীল প্রতিষ্ঠার পর ১৮৮০-এর দশক থেকে মহিলাদের ভোটাধিকারের জন্য একটি সংগঠিত প্রচেষ্টা গতি লাভ করে এবং ১৮৯০-এর দশক থেকে, ইউরোপ ও উত্তর আমেরিকার কয়েক দশক আগে থেকে আইন প্রণয়ন করা শুরু হয়। দক্ষিণ অস্ট্রেলিয়ার মহিলারা ১৮৯৪ সালে ভোট দেওয়ার অধিকার অর্জন করে এবং ১৮৯৫ সালে বিশ্বের প্রথম *সাংবিধানিক সংশোধনী (প্রাপ্তবয়স্ক ভোটাধিকার) আইন ১৮৯৪* অনুসরণ করে পদে দাঁড়ানোর অধিকার পায়। এটি তাসমানিয়াতে এমনকি পুরুষদের ভোটাধিকারেরও আগে ছিল। ১৮৯৯ সাল থেকে ওয়েস্টার্ন অস্ট্রেলিয়া নারীদের ভোট দেওয়ার অধিকার দিয়েছে, যদিও কিছু জাতিগত বিধিনিষেধ রয়েছে। ১৯০২ সালে, সদ্য প্রতিষ্ঠিত অস্ট্রেলীয় সংসদ *কমনওয়েলথ ফ্র্যাঞ্চাইজ আইন ১৯০২* পাস করে, যা একটি অভিন্ন আইন স্থাপন করে নারীদের ফেডারেল নির্বাচনে ভোট দিতে ও ফেডারেল সংসদে দাঁড়াতে সক্ষম করেছিল (যদিও ১৯৬২ সাল পর্যন্ত, রাষ্ট্রীয় আইনের উপর ভিত্তি করে "আদিবাসীদের" ভোটাধিকার থেকে বাদ দেওয়া হয়েছিল)। ১৯০৮ সাল নাগাদ, অস্ট্রেলিয়ার অবশিষ্ট রাজ্যগুলি রাজ্য নির্বাচনের জন্য নারীদের ভোটাধিকারের জন্য আইন প্রণয়ন করেছিল। গ্রেস বেনি ১৯১৯ সালে প্রথম কাউন্সিলর নির্বাচিত হন, এডিথ কোওয়ান ১৯২১ সালে প্রথম রাজ্য সংসদ সদস্য, ডরোথি ট্যাংনি প্রথম সিনেটর ও এনিড লিয়ন ১৯৪৩ সালে প্রতিনিধি পরিষদের প্রথম সদস্য নির্বাচিত হন।

তথ্যসূত্র
---------

1. ↑  EC (১৩ এপ্রিল ২০০৫)। "Votes for Women | Elections New Zealand"। Elections.org.nz। ১৯ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**অভ্যন্তরীণকরণ ব্যাধি** (বা **ইন্টার্নালাইজিং ডিসঅর্ডার**) হল বহির্মুখীকরণ ব্যাধি এবং কম ঘটনাজনিত ব্যাধির পাশাপাশি এক ধরনের সংবেদনশীল ও আচরণগত ব্যাধি। অভ্যন্তরীণকরণ ব্যাধিতে আক্রান্ত ব্যক্তি তার সমস্যাগুলি নিজের কাছে গোপন রাখে বা অভ্যন্তরীণকরণ করে থাকে।

লক্ষণ ও উপসর্গ
--------------

অভ্যন্তরীণকরণ ব্যাধিতে আক্রান্ত ব্যক্তিদের মধ্যে আচরণগুলির মধ্যে বিষাদগ্রস্থতা, প্রত্যাহার, উদ্বেগ এবং একাকিত্ব আচরণগুলি স্পষ্ট। অভ্যন্তরীণকরণ ব্যাধির সাথে জড়িত আচরণগত বৈশিষ্ট্যগুলিও বিদ্যমান। কিছু আচরণগত অস্বাভাবিকতার মধ্যে রয়েছে আত্মঅহংকার, আত্মঘাতী আচরণ, একাডেমিক অগ্রগতি এবং সামাজিক প্রত্যাহার। দুঃখময়্তার মতো কারও সমস্যাগুলিকে অভ্যন্তরীণকরণ করে তোলার ফলে সামাজিক প্রত্যাহার, আত্মঘাতী আচরণ বা চিন্তাভাবনা এবং অন্যান্য অব্যক্ত শারীরিক উপসর্গের মতো সমস্যাগুলি আরও বড় বোঝায় পরিণত হতে পারে।

ডিএসএম-৫
--------

অভ্যন্তরীণকরণ অসুবিধাগুলি, উচ্চ মাত্রায় নেতিবাচক স্নেহশীলতার সাথে বিষাদগ্রস্থ ব্যাধি, উদ্বেগজনিত ব্যাধি, আবেশ-বাধ্যতামূলক এবং সম্পর্কিত ব্যাধি, ট্রমা এবং স্ট্রেসর-সম্পর্কিত ব্যাধি এবং বিচ্ছিন্নতা ব্যাধি অন্তর্ভুক্ত। বুলিমিয়া এবং অ্যানোরেক্সিয়ার মতো অন্যান্য ব্যাধিও এই বিভাগে রয়েছে।

চিকিৎসা
-------

অভ্যন্তরীণকরণ ব্যাধির কতিপয় চিকিৎসার মধ্যে রয়েছে এন্টিডিপ্রেসেন্ট, ইলেক্ট্রোকনভুলসিভ থেরাপি এবং সাইকোথেরাপি।

তথ্যসূত্র
---------

1. 1 2 3  স্মিথ, ডি ডি। "সংবেদনশীল বা আচরণগত ব্যাধি সংজ্ঞায়িত"। *এজুকেশন.কম* (ইংরেজি ভাষায়)। ৩১ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০২০।
2. ↑  "সংবেদনশীল এবং আচরণগত ব্যাধি দ্বারা আক্রান্ত শিশুদের লক্ষণ ও প্রভাবকে অভ্যন্তরীণকরণ"। *স্টাডিমড.কম* (ইংরেজি ভাষায়)। ৬ ডিসেম্বর ২০১১। সংগ্রহের তারিখ ৪ অক্টোবর ২০২০।
3. ↑  রেজিয়ার, ড্যারেল এ; কুহল, এমিলি এ.; কুফার, ডেভিড জে. (জুন ২০১৩)। "ডিএসএম -৫: শ্রেণিবিন্যাস এবং মানদণ্ডের পরিবর্তন"। *ওয়ার্ল্ড সাইকিয়াট্রি*। **১২** (২): ৯২–৯৮। ডিওআই:10.1002/wps.20050। পিএমআইডি 23737408। পিএমসি 3683251 অবাধে প্রবেশযোগ্য।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
4. ↑  তুরিগিন, নিকোল সি.; ম্যাটসন, জনি এল.; অ্যাডামস, হিলারি; বেলভা, ব্রায়ান (আগস্ট ২০১৩)। "অটিজমে আক্রান্ত শিশুদের মধ্যে বাহ্যিককরণ, অভ্যন্তরীণকরণ, আচরণগত এবং অভিযোজিত লক্ষণগুলির উপর ডিএসএম-৫ মানদণ্ডের প্রভাব"। *Developmental Neurorehabilitation*। **১৬** (৪): ২৭৭–২৮২। ডিওআই:10.3109/17518423.2013.769281। পিএমআইডি 23617257।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
5. ↑  "বিষাদগ্রস্থতা"। *helpguide.org*। ১৪ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০২০।

বহিঃসংযোগ
---------

* জাতীয় মানসিক স্বাস্থ্য ইনস্টিটিউট ওয়েবসাইটে বিষাদগ্রস্থতা
***অমর চিত্র কথা*** একটি কমিক বুক সিরিজ যেখানে মূলত বিভিন্ন জীবনী, ধর্মীয় ব্যক্তিত্ব, সাংস্কৃতিক গল্প সমূহের উপর গ্রাফিক উপন্যাস প্রকাশিত হয়ে থাকে। এই সিরিজটি ১৯৬৭ সালে *অনন্ত পাই* এর মাধ্যমে যাত্রা শুরু করেছিল।

পটভূমি
------

শিশু-কিশোরদের ভারতীয় সাংস্কৃতিক ঐতিহ্য সম্পর্কে ধারণা দেয়ার জন্য *অনন্ত পাই* এর মাধ্যমে একটি কমিক সিরিজের যাত্রা শুরু হয়েছিল। ভারতীয় শিশু-কিশোরদের নিজ সংস্কৃতি সম্পর্কে অজ্ঞতা দেখে তিনি বিস্মিত হয়েছিলেন।

একজন *আঙ্কেল পাই* এর মাধ্যমে কীভাবে *অমর চিত্র কথা* এর সৃষ্টি হলো তা বর্ণনা করতে উপর্যুক্ত বর্ণনাটি প্রায়ই দেয়া হয়। যাই হোক, আউটলুক ম্যাগাজিন এই কমিক সিরিজের সূচনা সম্পর্কে সংবাদ প্রকাশ করেছিল: *জি.কে. অনন্তরাম* নামে বেঙ্গালুরুর এক বই বিক্রেতা *অমর চিত্র কথা* সৃষ্টির কথা ভেবেছিলেন। ১৯৬৫ সালে কন্নড় ভাষায় এর প্রথম সংখ্যা বের হয়েছিল এবং একাদশ তম সংখ্যাটি ইংরেজিতে বের হয়। ১৯৬৫ সালে কন্নড় ভাষায় প্রকাশিত *অমর চিত্র কথা* বাণিজ্যিকভাবে বেশ সফল হয় যা ইংরেজিতে সিরিজটি বের করতে উৎসাহ যুগিয়েছিল। পরবর্তীতে *অনন্ত পাই*কে *অমর চিত্র কথা*র দায়িত্বে আনা হয়। তিনি সুন্দর একটি টীম গঠন করেন এবং *অমর চিত্র কথা*কে একটি ব্র্যান্ডে পরিণত করেন।

তথ্যসূত্র
---------

1. ↑  "Now, Amar Chitra Katha gets even younger"। ১ মার্চ ২০১১ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০০৯।
2. ↑  "একজন পন্ডিতের একটি স্বপ্ন ছিল ... আউটলুক (ইংরেজি ভাষায়) India "। সংগ্রহের তারিখ ১৭ সেপ্টেম্বর ২০১১।

আরও দেখুন
---------

* টিংকেল (পত্রিকা)
* চম্পক (ম্যাগাজিন)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**অমর বসু** (৬ ফেব্রুয়ারি ১৮৯১ - ৩ আগস্ট ১৯৭৫) ব্রিটিশ বিরোধী একজন বাঙালি বিপ্লবী এবং বামপন্থী নেতা ছিলেন। তিনি শ্রমিক আন্দোলনের সাথেও যুক্ত ছিলেন।

রাজনৈতিক কাজ
------------

অমর বসুর জন্ম কলকাতায়। তার পিতা স্বদেশী আন্দোলনের অন্যতম সংগঠক ও স্বাধীনতা সংগ্রামী অতীন্দ্রনাথ বসু।
অমর বসু কিশোর বয়সে যুগান্তর বিপ্লবী দলে যোগদান করেন। ১৯০৫ খ্রিষ্টাব্দে বঙ্গভঙ্গ আন্দোলনের সময়ে স্বেচ্ছাসেবক হিসাবে কলকাতার রাস্তায় বন্দেমাতরম গান গেয়ে বেড়াতেন। পিতার প্রতিষ্ঠিত 'সিমলা ব্যায়াম সমিতি' পরিচালনায় যুক্ত ছিলেন। ১৯১৬ খ্রিষ্টাব্দে পিতা-পুত্র একসাথে পাঁচ বছর কারাদণ্ড ভোগ করেন। তিনি ফরওয়ার্ড ব্লক প্রতিষ্ঠায় সুভাষচন্দ্র বসুকে সাহায্য করেছিলেন।
ভারতের স্বাধীনতার পর কংগ্রেস ত্যাগ করে তিনি বামপন্থীদের সাথে মিলিত হন। ১৯৫২, ১৯৫৭ এবং ১৯৬৩ খ্রিষ্টাব্দে বিধানসভার সদস্য নির্বাচিত হন। তিনি শ্রমিক আন্দোলনের সাথেও যুক্ত ছিলেন। উনি মারা যাবার পর ওনার স্মৃতির উদ্দেশ্যে কলকাতা পৌরসংস্থা চোরবাগান লেন রাস্তাটির নাম পরিবর্তন করে অমর বসু সরণী রাখা হয়।

তথ্যসূত্র
---------

1. 1 2 3 4  স্বাধীনতা সংগ্রামী চরিতাভিধান - ডাঃ ননীগোপাল দেবদাস
**অহনা** হলেন একজন ভারতীয় অভিনেত্রী যিনি প্রধানত দক্ষিণ ভারতীয় চলচ্চিত্রে অভিনয় করেছেন। তিনি বেশিরভাগ কাজ করেছেন মুলত তামিল সিনেমাতে। এছাড়াও তিনি মালয়ালম এবং কন্নড় সিনেমাতেও কাজ করেছেন।

অভিনয় জীবন
-----------

১৯৯৩ সালে মুক্তিপ্রাপ্ত তামিল সিনেমাতে অভিনয়ের মাধ্যমে তিনি তার অভিনয় জীবন শুরু করেন। তার প্রথম অভিনীত সিনেমা ছিল তামিল ছবি *আরানমানাই কিলি*। ১৯৯৪ সালে *দ্যি সিটী* মালয়ালম ছবিতে অভিনয়ের মধ্য দিয়ে তিনি মালয়ালম সিনেমাতে আত্মপ্রকাশ করেন। তার প্রথম কন্নড় ছবি হল *যুদ্ধ* যা ১৯৯৭ সালে মুক্তি পায়।

আরানমানাই কিলিতে তার অভিনীত চরিত্রের নাম ছিল *পোংগরি*। এরপর তিনি তামিল ছবি *রাবনন* -এ *মিনা* চরিত্রে অভিনয় করেন। রাবনন ১৯৯৪ সালে মুক্তি পায়। সেই একই বছরে তার অভিনীত আরও দুটি তামিল সিনেমা *শিবালপেরি পন্ডি* এবং *সেভাথা পন্নু* মুক্তি পায়। এই দুটি সিনেমায় তার অভিনীত চরিত্রের নাম ছিল যথাক্রমে ওইলা এবং সরোজা।

১৯৯৪ সালেই তিনি মালয়ালম সিনেমাতেও আত্মপ্রকাশ করেন। তার প্রথম মালয়ালম সিনেমা দ্যি সিটী -তে তার অভিনীত চরিত্রের নাম ছিল প্রিয়া। তিনি সূর্যবনম্ নামক আরও একটি মালয়ালম সিনেমাতে অভিনয় করেন। সূর্যবনম্ সিনেমাটি ১৯৯৮ সালে মুক্তি পায়। ১৯৯৭ সালে মুক্তিপ্রাপ্ত তার প্রথম কন্নড় ছবি যুদ্ধ -তে তিনি *অক্ষতা* নামক চরিত্রটিতে অভিনয় করেন। তার অভিনীত আরেকটি জনপ্রিয় তামিল সিনেমা হল *শিবন*। শিবন -এ তার অভিনীত চরিত্রের নামও ছিল অহনা। *শিবন* ১৯৯৯ সালে তামিল চিত্রজগতে মুক্তি পায়।

তথ্যসূত্র
---------

1. 1 2  "Ahana"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Aranmanai Kili"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আইফিল্ম** (ফার্সি: آی فیلم, আরবি: [ˈaifilm, ˈaifiːlm]), অথবা **আইফিল্ম**, ফার্সি, ইংরেজি, এবং আরবি ভাষায় তিনটি চ্যানেলের একটি ইরানি বিনোদনমূলক টেলিভিশন নেটওয়ার্ক। নেটওয়ার্কটি সম্প্রচার শুরু করে ২০১০ সালের ৯ সেপ্টেম্বরে। এর মূল উদ্দেশ্য ছিল বিশ্বব্যাপী দর্শকদের কাছে ইরানি চলচ্চিত্র এবং ধারাবাহিক প্রচার করানো। উদ্বোধন থেকে নেটওয়ার্কটি পরিচালনা করতো মোহাম্মদ-রেজা খাতামি, তারপর ২০১৬ সালের জুন মাসে একে প্রতিস্থাপন করে আয়াতুল্লাহ মোজতাহেদ শাবেস্তারির পুত্র মেহদি মোজতাহেদ।

২০১৩ সালে আইফিল্ম সমস্ত বিষয়বস্তু ইংরেজিতে ডাব করা একটি নতুন চ্যানেল উদ্বোধন করে।

অনুষ্ঠানসমূহ
------------

আইফিল্ম নেটওয়ার্ক একটি ২৪-ঘণ্টায় সম্প্রচারিত নেটওয়ার্ক যা দিনে দুই বার একটি ৮-ঘণ্টার ব্লক সম্প্রচার করে, তেহরান সময় সন্ধ্যা ৬:৩০টায় শুরু করে। অনুষ্ঠানমালায় রয়েছে টেলিভিশন ধারাবাহিক, চলচ্চিত্র, শিল্প নিয়ে সরাসরি কুইজ, চলচ্চিত্র নিয়ে ব্যাকস্টেজ তথ্যচিত্র, এবং ইরানের ব্যাপারে চলিত প্রযোজনা, চলচ্চিত্র বিবেচনা, শর্ট ফিল্ম, এবং তথ্যচিত্র। এটি বেশিরভাগ বিভিন্ন আইআরআইবি চ্যানেল থেকে ধারাবাহিক সম্প্রচার করে, কিন্তু এটির কাছে একটি সাফল্য ধারাবাহিক আছে, ইয়াদাভারি (*স্মরণ*) (২০১৩)।

২০১৫ সালের একটি মর্যাদাপূর্ণ ইউটেলস্যাট টিভি অ্যাওয়ার্ডের জন্য আইফিল্মকে শর্টলিস্ট করে একটি আন্তর্জাতিক জুরি।

তথ্যসূত্র
---------

1. ↑  "خبرگزاری فارس - "مهدی مجتهد" مدیر شبکه آی فیلم شد" (ফার্সি ভাষায়)। সংগ্রহের তারিখ ২১ জুন ২০২২।
2. ↑  "Iran launches entertainment TV channel iFilm in English"। আইআরএনএ। ১৪ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২১ জুন ২০২২।
3. ↑  "Finalists announced for the Eutelsat TV Awards 2015!"। *ইউটেলস্যাট*। ৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২১ জুন ২০২২।

বহিঃসংযোগ
---------

* প্রাতিষ্ঠানিক ওয়েবসাইট
* আইফিল্ম লাইভ স্ট্রিমিং
**সাফারি** ( গুজরাটি: સફારી ) হল গুজরাটি এবং ইংরেজি ভাষায় প্রকাশিত একটি মাসিক বিজ্ঞান ও সাধারণ জ্ঞান পত্রিকা, ভারতের গুজরাটের আহমেদাবাদের হর্ষাল পাবলিকেশন্স দ্বারা। এটির সম্পাদক ও প্রকাশক নগেন্দ্র বিজয় ।

ইতিহাস
------

*সাফারি* ম্যাগাজিন প্রথম প্রকাশিত হয়েছিল ১ আগস্ট ১৯৮০ সালে নগেন্দ্র বিজয় দ্বারা। এটি গুজরাট থেকে তার ধরনের প্রথম ম্যাগাজিন ছিল। এর ষষ্ঠ সংখ্যার পর এর প্রকাশনা বন্ধ হয়ে যায়। এটি জুলাই ১৯৮৬ সালে পুনরায় চালু করা হয়েছিল। আবার দশম সংখ্যার পর এর প্রকাশনা বন্ধ হয়ে যায়। অবশেষে, ১৯৯২ সালের মে মাসে, ম্যাগাজিনটি আবার চালু করা হয় এবং তারপর থেকে এটি অব্যাহত রয়েছে। 

হর্ষাল পাবলিকেশন্স হল একটি প্রকাশনা সংস্থা, যা তার তথ্যবহুল বই এবং সাময়িকীর জন্য পরিচিত যা তরুণ প্রজন্মের মধ্যে সৃজনশীল চিন্তাভাবনাকে শিক্ষিত করে এবং উন্নত করে। 

*সাফারি* ২০০৮ সালে তার ইংরেজি  সংস্করণ চালু করে যা ভারতের বেশিরভাগ অংশে পাওয়া যায়।  এটি ২০১৫ সালে বন্ধ করা হয়েছিল।

বিষয়বস্তু
----------

জনপ্রিয় বিজ্ঞান নিবন্ধ ছাড়াও, ম্যাগাজিন  ইতিহাস, বর্তমান বিষয়, শখ এবং প্রতিরক্ষা বিষয়ক নিবন্ধ রয়েছে। এটি ছোট শিশু, ছাত্র এবং বৃদ্ধদের মধ্যে একটি খুব জনপ্রিয় পত্রিকা। ম্যাগাজিনটির ট্যাগলাইনে লেখা আছে "বুদ্ধি বাচিক বুদ্ধি বাচোখ માટે નું মেগেজিন" যার অর্থ "বুদ্ধিমান পাঠকদের জন্য একটি পত্রিকা"। ইতিহাস "এক বার বার" শিরোনামে বৈশিষ্ট্যযুক্ত হয়েছে (একবার এক সময়)। ম্যাগাজিনটিতে সহজ থেকে কঠিন, কুইজ, দ্রুত তথ্য (ম্যাগাজিনে ফ্যাক্ট-ফাইন্ডার এবং সুপার-কুইজ হিসাবে শিরোনাম) পাশাপাশি কৌতুক পর্যন্ত ধাঁধা রয়েছে। এটি পাঠকদের জ্ঞানকে 'નવું શોધ' মানে 'নতুন গবেষণা' বিভাগ দ্বারা আপডেট করে। এটা বিবেচনা করা হয়  জনপ্রিয়তা এবং বিষয়বস্তুর মানের দিক থেকে গুজরাটি ভাষার অন্যতম সেরা ম্যাগাজিন।

অভ্যর্থনা
---------

পত্রিকাটি জনসাধারণের দ্বারা মিশ্র সংবর্ধনা পেয়েছে। গুজরাট এবং মহারাষ্ট্রে সীমিত প্রচলন থাকাকালীন, যেখানে সাধারণ জনগণের আগ্রহ অর্থনৈতিক এবং বর্তমান বিষয়ে, পত্রিকাটি প্রকাশের প্রাথমিক বছরগুলিতে লড়াই করেছিল। বছরের পর বছর ধরে এটি মানসম্পন্ন বিষয়বস্তু সরবরাহের জন্য প্রশংসিত হয়েছে এবং এখন এটি ভারতে বেসরকারি খাতের দ্বারা প্রকাশিত একমাত্র মাসিক বিজ্ঞান পত্রিকা।[]

তথ্যসূত্র
---------

1. ↑  "Gujarat Media Club award for Express reporter Gopal Kateshiya" (ইংরেজি ভাষায়)। The Indian Express। সংগ্রহের তারিখ ২০১৭-০৭-১৪।
2. ↑  Safari magazine, issue no.100
3. ↑  "Latest News, Breaking News Live, Current Headlines, India News Online | The Indian Express"। *cities.expressindia.com* (ইংরেজি ভাষায়)। সংগ্রহের তারিখ ২০১৭-০৪-১১।
4. ↑  "Harshal Publications,Safari Magazine,Innovative Magazine"। *www.businesswireindia.com*। সংগ্রহের তারিখ ২০২০-০২-১৩।
5. ↑  "General Knowledge Magazine from India – SAFARI | Harshal Publications"। *www.harshalpublications.in*। সংগ্রহের তারিখ ২০১৭-০৪-১১।
6. ↑  Editor2 (২০১৯-০৫-০৭)। "Safari Magazine | Gujarati Edition | May 2019 Issue | Views And Reviews" (ইংরেজি ভাষায়)। সংগ্রহের তারিখ ২০২০-০২-১৩। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)

বহিঃসংযোগ
---------

* সরকারী ওয়েবসাইট
**অনন্যা খরে** হলেন একজন ভারতীয় টেলিভিশন ও চলচ্চিত্র অভিনেত্রী, যিনি দেবদাস এবং চাঁদনী বারের মতো বলিউড ছায়াছবিতে অভিনয়ের জন্য সবচেয়ে বেশি পরিচিত। চাঁদনী বারে অভিনয়ের জন্য তিনি সেরা অভিনেত্রী বিভাগে জাতীয় চলচ্চিত্র পুরস্কার পেয়েছিলেন।

প্রারম্ভিক ও কর্মজীবন
---------------------

তিনি বড়ো পর্দার সাফল্যের আগে প্রায় দুই দশক ধরে বিভিন্ন টেলিভিশন ধারাবাহিকে অভিনয় করেছিলেন, ১৯৮৭ সালে নির্মিত *নির্মলা* সহ। তিনি চাঁদনী বারে অভিনয়ের জন্য সেরা অভিনেত্রী হিসাবে ভারতীয় জাতীয় পুরস্কারে ভূষিত হয়েছেন এবং পরবর্তীকালে দেবদাস চলচ্চিত্রে একটি চরিত্রে অভিনয়ের জন্য মনোনীত হন। মঞ্চ, টেলিভিশন এবং বড়ো পর্দায় তাঁর অভিনয়ের জন্য তাঁকে বেশ কয়েকটি পুরস্কার ও সম্মাননায় ভূষিত করা হয়েছে।

অতি সম্প্রতি তিনি টেলিভিশন অভিনয়ে ফিরে এসে বেশিরভাগ জনপ্রিয় সোপ অপেরাতে নেতিবাচক চরিত্রে অভিনয় করে জনপ্রিয়তা অর্জন করেছেন।

ব্যক্তিগত জীবন
--------------

অনন্যা খরে তাঁর স্বামী ডেভিডের সাথে মিলিত হওয়ার পরে ২০০৫ সালে অভিনয় থেকে কিছুটা বিরতি নিয়ে মার্কিন যুক্তরাষ্ট্রে চলে গিয়েছিলেন। দশ বছর পর এই দম্পতি মুম্বইয়ে ফিরে আসার সিদ্ধান্ত নিয়েছিলেন। মার্কিন যুক্তরাষ্ট্রে থাকাকালে তিনি একটি স্কুলে ইংরেজি শিক্ষিকা হিসাবে কাজ করেছিলেন।

তথ্যসূত্র
---------

1. ↑  "Ananya Khare: Movies, Photos, Videos, News, Biography & Birthday | eTimes"। *timesofindia.indiatimes.com*। সংগ্রহের তারিখ ২০২১-০৩-০৮।
2. ↑  "Ananya Khare - Biography, Height & Life Story"। *Super Stars Bio* (ইংরেজি ভাষায়)। ২০২০-০৩-১৭। সংগ্রহের তারিখ ২০২১-০৩-০৮।
3. ↑  "After 'Devdas' most roles offered were negative: Ananya Khare"। *The Indian Express*। ৯ জুন ২০১৫।
4. ↑  "'Not many know that I was a teacher in LA for the last 10 years'"। *Times of India*। ১৮ মার্চ ২০১৪।
**অ্যান্ড্রু গ্রীনউড** (ইংরেজি: Andrew Greenwood; জন্ম: ২০ আগস্ট, ১৮৪৭ - মৃত্যু: ১২ ফেব্রুয়ারি, ১৮৮৯) ইয়র্কশায়ারের হাডার্সফিল্ড এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি ও টেস্ট ক্রিকেটের ইতিহাসে প্রথম দুইটি টেস্ট খেলার গৌরব অর্জন করেন।

ঘরোয়া প্রথম-শ্রেণীর কাউন্টি ক্রিকেটে ইয়র্কশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন।

তার কাকা লুক গ্রীনউড ইংরেজ ক্রিকেটার ছিলেন। তিনি শেফিল্ড ও ইয়র্কশায়ারের পক্ষে প্রথম-শ্রেণীর ক্রিকেটে অংশগ্রহণসহ একটি টেস্টে আম্পায়ারিত্ব করেন।

খেলোয়াড়ী জীবন
---------------

ছোট-খাটো গড়নের অধিকারী গ্রীনউড ব্যাটিং করতেন দুঃসাহসী ভঙ্গীমায়। এছাড়াও ডিপ অঞ্চলে ফিল্ডিং করে স্মরণীয় হয়ে রয়েছেন। পেশাদার ক্রিকেটার হিসেবে ১৮৬৯ থেকে ১৮৮০ সময়কালে ইয়র্কশায়ারের পক্ষে প্রথম-শ্রেণীর ক্রিকেটে অংশ নিয়েছেন। তবে, ১৮৭৬-৭৭ মৌসুমে জেমস লিলিহোয়াইটের নেতৃত্বাধীন ইংল্যান্ড দলের সাথে অস্ট্রেলিয়া সফর করে স্মরণীয় হয়ে আছেন। সম্মিলিত অস্ট্রেলীয় একাদশের বিপক্ষে উভয় খেলায় অংশ নেন যা পরবর্তীকালে টেস্ট ক্রিকেটের ইতিহাসে প্রথম দুই টেস্ট হিসেবে স্বীকৃতি অর্জন করে। ১৫ মার্চ, ১৮৭৭ তারিখে তার টেস্ট অভিষেক হয় অস্ট্রেলিয়ার বিপক্ষে ও সর্বশেষ টেস্টে অংশগ্রহণ করেন ৩১ মার্চ, ১৮৭৭ তারিখে একই দলের বিপক্ষে।

প্রথম টেস্টে ১ ও ৫ রান তুলেন। টেস্টটিতে অস্ট্রেলিয়া দল ৪৫ রানের ব্যবধানে ইংল্যান্ডকে পরাজিত করে। দ্বিতীয় টেস্টে ৪৯ ও ২২ রান সংগ্রহ করেন। ঐ টেস্টে জর্জ ইউলিট (৫২), গ্রীনউড ও অ্যালেন হিল (৪৯) এবং টম এমেট করেন ৪৮ রান যা খেলায় ইংল্যান্ডের সর্বমোট রানের ৮৬ শতাংশই ছিল ইয়র্কশায়ার ব্যাটসম্যান চতুষ্টয়ের। খেলায় ইংল্যান্ড ৪ উইকেটে জয়ী হয়ে ১-১ ব্যবধানে সিরিজ ড্র করতে সমর্থ হয়।

তথ্যসূত্র
---------

1. 1 2  Warner, David (২০১১)। *The Yorkshire County Cricket Club: 2011 Yearbook* (ইংরেজি ভাষায়) (113th সংস্করণ)। Ilkley, Yorkshire: Great Northern Books। পৃষ্ঠা 369। আইএসবিএন 978-1-905080-85-4।

আরও দেখুন
---------

* অ্যালেন হিল
* জেমস লিলিহোয়াইট
* ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে অ্যান্ড্রু গ্রীনউড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অ্যান্ড্রু গ্রীনউড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
ইংল্যান্ড দল – অস্ট্রেলিয়া ব ইংল্যান্ড ১৮৭৬-৭৭ টেস্ট সিরিজ (টাই) |
| --- |
| 
* লিলিহোয়াইট (অঃ)
* আর্মিটেজ
* চার্লউড
* এমেট
* গ্রীনউড
* হিল
* জাপ
* সেলবি (†)
* শ
* সাউদার্টন
* ইউলিট

 |

প্রবেশদ্বার: ক্রিকেট জীবনী